stanford-oval/wikipedia huggingface dataset:
אסטרטגיה יציבה אבולוציונית

בתורת המשחקים ובאקולוגיה התנהגותית, אסטרטגיה יציבה אבולוציונית (באנגלית: Evolutionarily Stable Strategy, בקיצור ESS) היא אסטרטגיה, שכאשר היא משוחקת על ידי רוב הפרטים באוכלוסייה, היא מונעת התפשטות של אסטרטגיות אחרות באוכלוסייה. כלומר, בהינתן אוכלוסייה, שבה ננקטת אסטרטגיה יציבה אבולוציונית, ברירה טבעית הנה תנאי מספיק, למניעת התפשטות אסטרטגיות אלטרנטיביות.
המושג אסטרטגיה יציבה אבולוציונית, שפותח לראשונה ב-1973 על ידי ג'ון מיינרד סמית' וג'ורג פרייס, נמצא כעת בשימוש נרחב בכלכלה, אקולוגיה התנהגותית, ומדעי המדינה. מושג זה פותח על מנת לתת מענה אנלוגי לשיווי משקל נאש במשחקים המדמים אינטראקציות של אורגניזמים תחת תנאים ביולוגים כגון מוטציות. במשחקים כאלה  הנחות כגון רציונליות אינן קבילות כהסבר אבולוציוני, המתבצע במעין תהליך של ניסוי וטעייה בו הפרטים המותאמים ביותר שורדים ומשתלטים על האוכלוסייה.
על פי רוב, אנשי המקצוע מתייחסים לאסטרטגיות אלטרנטיביות כאל כאלה שהושגו במוטציה, באוכלוסייה שלכל הפרטים בה היה גן, שמקודד לאסטרטגיה היציבה. אולם, זו הצגה של המקרה הפשוט ביותר שבו יכולה לצוץ כזו אסטרטגיה. כעיקרון, הפרט השונה יכול גם להגיע, למשל, בהגירה.
אינטואיציה

נתבונן במשחק שני שחקנים המתואר על ידי מטריצת התשלומים:
|  | יונה (D) | נץ (H) |
| --- | --- | --- |
| יונה (D) | (3,3) | (1,5) |
| נץ (H) | (5,1) | (0,0) |
באוכלוסייה קיימים שני טיפוסים רגילים: יונים ונצים. היונים מייצגות את הטיפוס שוחר השלום, והנצים את הטיפוס שוחר המלחמה.  פרט לטיפוסים הרגילים, קיימות באוכלוסייה מוטציות שהן יצור אשר בכל מפגש (עם יצור אחר) בהסתברות מסוימת מתנהג כיונה, ובהסתברות המשלימה מתנהג כנץ. נניח שהמפגשים בין הטיפוסים מתרחשים באקראיות. במפגש בין שתי יונים הן יתחלקו ביניהן בתשלום ויקבלו שלוש יחידות תועלת כל אחת. במפגש של נץ עם יונה- הנץ ינצח, ויקבל חמש יחידות תועלת לעומת יחידת תועלת אחת של היונה. במפגש בין שני נצים- שניהם יצאו עם תועלת אפס, ובמפגש בין שתי מוטציות התשלום לכל אחת מהן היא תוחלת התועלת שלה.
במטריצה המתארת את המשחק, שחקן העמודה, אשר מייצג את האוכלוסייה, משחק אסטרטגיה מעורבת המבטאת את היחס בין כמות היונים לנצים באוכלוסייה. שחקן השורה מייצג יצור שעתיד להיוולד. מטרתו של שחקן השורה למקסם את תוחלת מספר צאצאיו בהינתן הרכב האוכלוסייה. בשונה ממשחק בצורה אסטרטגית רגיל, במשחק אבולוציוני יצור לא מחליט עבור עצמו האם להתנהג בתוקפניות (נץ), בשלום (יונה) או כמוטציה (אסטרטגיה מעורבת של שחקן השורה). התנהגות זו עוברת אליו בירושה, אולם אם תוחלת מספר צאצאיו תהיה קטנה מתוחלת מספר הצאצאים של פרט מן האוכלוסייה- שכיחות היצור תקטן עם הזמן עד שלבסוף היא תיעלם.
אם נניח שבאוכלוסייה יש 50% נצים ו50% יונים, כיצד פרט "יעדיף" להיוולד? אם הוא ייוולד כיונה, תוחלת מספר הצאצאים תהיה  ~2~, ואם ייוולד כנץ, תוחלת מספר הצאצאים תהיה  {\frac {5}{2}}, לכן במקרה זה יעדיף הפרט להיוולד נץ. במצב כזה שכיחות הנצים באוכלוסייה תגדל, ולכן האסטרטגיה המעורבת  [{\frac {1}{2}}(D),{\frac {1}{2}}(H)] אינה יציבה אבולוציונית. המשמעות של אסטרטגיה יציבה אבולוציונית היא שכאשר האוכלוסייה נמצאת ביחס כזה, הפרט אדיש בין היוולדות כנץ לבין היוולדות כיונה. כלומר, היחס בין מספר הנצים לבין מספר היונים באוכלוסייה נשמר.
הגדרה פורמלית

נתון משחק שני שחקנים סימטרי בצורה אסטרטגית, ותהי  \!u_{1}(x,y) פונקציית התועלת של שחקן 1 כאשר הוא משחק את האסטרטגיה המעורבת  \!x והשחקן השני משחק לפי האסטרטגיה המעורבת  \ y.
אסטרטגיה  \!x^{*} נקראת אסטרטגיה יציבה אבולוציונית, אם ורק אם 
לכל אסטרטגיה מעורבת  \!x\neq \!x^{*} קיים  \epsilon _{0}>0 כך שלכל  0<\epsilon <\epsilon _{0} מתקיים
 (1-\epsilon )u_{1}(x,x^{*})+\epsilon u_{1}(x,x)<(1-\epsilon )u_{1}(x^{*},x^{*})+\epsilon u_{1}(x^{*},x).
הגדרה פורמלית > משמעות ההגדרה

נניח שהתפלגות הטיפוסים באוכלוסייה היא  \!x^{*}. משמעות התנאי היא שאם באוכלוסייה השכיחות של המוטציה  \!x היא  \epsilon , אז בהסתברות  \epsilon  היא פוגשת מוטציה מאותו סוג ומקבל תשלום  u_{1}(x,x). בהסתברות  1-\epsilon  היא פוגשת טיפוס לפי התפלגות  \!x^{*} ומקבלת תשלום  u_{1}(x,x^{*}). בסך-הכל תועלתה היא  (1-\epsilon )u_{1}(x,x^{*})+\epsilon u_{1}(x,x) (אגף שמאל של האי שוויון לעיל). צד ימין של האי-שוויון מתאר באופן דומה את תועלתו של פרט מסוג  \!x^{*}. לכן משמעות התנאי היא שתועלת פרט מטיפוס  \!x^{*} גדולה מתועלת פרט מטיפוס  \!x. בצורה כזאת שכיחות המוטציה תקטן והתפלגות האוכלוסייה תתקרב ל \!x^{*}.
נניח ש \!x^{*} אסטרטגיה יציבה אבולוציונית. אז לכל  \!x\neq \!x^{*} נקבל שהאי שוויון למעלה מתקיים עבור ערכי  \epsilon  קרובים לאפס, וע"י השאפה  {\epsilon \to 0} נקבל את האי שוויון
 u_{1}(x,x^{*})\leq u_{1}(x^{*},x^{*}). כלומר אם פרט סוטה מהאסטרטגיה המעורבת  \!x^{*} הוא לא מרוויח, לכן  נקבל ש (x^{*},x^{*}) שיווי משקל נאש סימטרי.
טענה

אסטרטגיה מעורבת  \!x^{*} היא אסטרטגיה יציבה אבולוציונית אם ורק אם לכל  \!x\neq \!x^{*} מתקיים בדיוק אחד משני התנאים:
\!u_{1}(x,x^{*})<u_{1}(x^{*},x^{*})
\!u_{1}(x,x^{*})=u_{1}(x^{*},x^{*})  וגם  \!u_{1}(x,x)<u_{1}(x^{*},x)
טענה > הוכחה

כיוון ראשון: אם \!x^{*} יציבה אבולוציונית, אז לכל  \!x\neq \!x^{*} מתקיים  u_{1}(x,x^{*})\leq u_{1}(x^{*},x^{*}). אם תנאי (1) מתקיים-סיימנו. אחרת, בהכרח ש  u_{1}(x,x^{*})=u_{1}(x^{*},x^{*}). על-פי ההגדרה עבור  \epsilon  חיובי קטן מספיק מתקיים  (1-\epsilon )u_{1}(x,x^{*})+\epsilon u_{1}(x,x)<(1-\epsilon )u_{1}(x^{*},x^{*})+\epsilon u_{1}(x^{*},x), ולפי השוויון נקבל ש  \epsilon u_{1}(x,x)<\epsilon u_{1}(x^{*},x), ולכן מתקיים תנאי (2).
כיוון שני: אם עבור  \!x\neq \!x^{*} תנאי (1) מתקיים, אז האי שוויון בהגדרה שקול ל  \epsilon (u_{1}(x,x)-u_{1}(x^{*},x)+u_{1}(x^{*},x^{*})-u_{1}(x,x^{*}))<u_{1}(x^{*},x^{*})-u_{1}(x,x^{*}).
לכן אם נבחר  \epsilon _{0}={\frac {u_{1}(x^{*},x^{*})-u_{1}(x,x^{*})}{4M}}, כאשר  M הוא התשלום המקסימלי, אז האי שוויון בהגדרה יתקיים עבור כל  0<\epsilon <\epsilon _{0}.
אם תנאי (2) מתקיים, אפשר לבחור  \epsilon _{0}=1.
דוגמאות

בדוגמה לעיל,
|  | יונה (D) | נץ (H) |
| --- | --- | --- |
| יונה (D) | (3,3) | (1,5) |
| נץ (H) | (5,1) | (0,0) |
קל לראות שהאסטרטגיות  (D,H),(H,D) הן ש"מ באסטרטגיות טהורות, אך הן לא סימטריות ולכן אינן שיווי משקל יציב אבולוציונית.
האסטרטגיה המעורבת  \!x^{*}=[{\frac {1}{3}}(D),{\frac {2}{3}}(H)] היא שיווי משקל נאש סימטרי היחיד במשחק. 
עבור אסטרטגיה מעורבת  \!x=[x(D),(1-x)(H)], מתקיים:
לכן:
מכאן ש  \!x^{*} יציבה אבולוציונית.
נתבונן באוכלוסיית חיפושיות, שבהן יש חיפושיות קטנות (S) וחיפושיות גדולות (L).
|  | S | L |
| --- | --- | --- |
| S | (5,5) | (1,8) |
| L | (8,1) | (3,3) |
במפגש בין שתי חיפושיות קטנות, הן מתחלקות בתועלת וכל אחת מולידה חמישה צאצאים. במפגש בין שתי חיפושיות גדולות הן מתחלקות וכל אחת מולידה שלושה צאצאים, ובמפגש בין חיפושית גדולה לחיפושית קטנה הגדולה מנצחת ומולידה שמונה צאצאים ואילו החיפושית הקטנה מולידה צאצא אחד בלבד.
במשחק הזה קיים שיווי משקל נאש יחיד והוא  (L,L). נוכיח שהאסטרטגיה  L יציבה אבולוציונית.
עבור אסטרטגיה מעורבת  \!x=[x(S),(1-x)(L)],  u_{1}(x,L)=x+3(1-x)=3-2x<3=u_{1}(L,L)
לכן על-פי הטענה האסטרטגיה  L יציבה אבולוציונית. המשמעות האינטואיטיבית היא שבהינתן אוכלוסייה של חיפושיות קטנות, אם נוסיף לה מספר קטן של חיפושיות גדולות- השכיחות של החיפושיות הגדולות באוכלוסייה תגדל עם הזמן, מכיוון שחיפושית גדולה לרוב תפגוש חיפושית קטנה. במקרה זה היא תוליד 8 צאצאים לעומת צאצא אחד של החיפושית הקטנה. במצב ההפוך בו נתונה אוכלוסייה שרובה חיפושיות גדולות, השכיחות של החיפושיות הקטנות באוכלוסייה לא תגדל כי הן לרוב יפגשו חיפושית גדולה- ויולידו רק צאצא אחד ורק לעיתים נדירות יפגשו חיפושית קטנה.
חשוב לציין שלא לכל משחק שני שחקנים סימטרי יש אסטרטגיה יציבה אבולוציונית. נתבונן במשחק "אבן (R), נייר (P) ומספריים (S)":
|  | R | P | S |
| --- | --- | --- | --- |
| R | ( {\frac {2}{3}}, {\frac {2}{3}}) | (0,1) | (1,0) |
| P | (1,0) | ( {\frac {2}{3}}, {\frac {2}{3}}) | (0,1) |
| S | (0,1) | (1,0) | ( {\frac {2}{3}}, {\frac {2}{3}}) |
למשחק זה אין שיווי משקל נאש באסטרטגיות טהורות. כמו כן, בשיווי משקל באסטרטגיות מעורבות שחקן חייב לשחק את שלוש האסטרטגיות הטהורות בהסתברות חיובית. אחרת, נניח שהוא משחק רק אבן ונייר. אז השחקן השני ישחק נייר והשחקן הראשון יקבל תשלום אפס. מעקרון האדישות ניתן להסיק שהאסטרטגיות הן בהכרח  \!x^{*}=[{\frac {1}{3}}(R),{\frac {1}{3}}(P),{\frac {1}{3}}(S)]. לכן למשחק זה קיים שיווי משקל נאש יחיד באסטרטגיות מעורבות. נראה שזו לא אסטרטגיה יציבה אבולוציונית. ניקח  \!x=[1(R),0(P),0(S)], אז:
 u(x,x^{*})={\frac {1}{3}}*{\frac {2}{3}}+{\frac {1}{3}}*0+{\frac {1}{3}}*1={\frac {5}{9}},    
 u(x^{*},x^{*})={\frac {1}{9}}*({\frac {2}{3}}+1+{\frac {2}{3}}+1+{\frac {2}{3}}+1)={\frac {5}{9}} כלומר,  u(x,x^{*})=u(x^{*},x^{*}).
u(x,x)={\frac {2}{3}},  u(x^{*},x)={\frac {5}{9}} ולכן  u(x,x)>u(x^{*},x), ולכן על פי הטענה זוהי לא אסטרטגיה יציבה אבולוציונית.
ראו גם

מונחים בתורת המשחקים
לקריאה נוספת

ריצ'רד דוקינס, תרגום: עמנואל לוטם, הגן האנוכיי, מהדורה שנייה, דביר, 1991, מסת"ב 0-19-286092-5
שמואל זמיר, מיכאל משלר, אילון סולן, תורת המשחקים, ירושלים: מאגנס, 2008, מסת"ב 9654932946
ISBN 0262231816, Weibull (1995): Evolutionary game theory. MIT Press.
| --- | --- |
בקרת זהויות :  GND: 4209817-8
אמברוג'יו פלגאלי

אמברוג'יו פלגאלי (באיטלקית: Ambrogio Pelagalli; 15 בפברואר 1940 – 25 במרץ 2024) היה כדורגלן איטלקי ששיחק במילאן ואטאלנטה בעמדת המגן או כקשר.
קריירה

פלאגלי שיחק במשך 10 עונות (235 משחקים, 5 שערים) בסרייה א' במילאן, אטאלנטה ורומא, ורשם כמעט 400 הופעות בליגות המקצועניות האיטלקיות.
פלגאלי היה גם חבר בנבחרת איטליה באולימפיאדת הקיץ 1960, אך הוא לא שיחק באף משחק.
מותו

פלגאלי נפטר ב-25 במרץ 2024, בגיל 84.
תארים

אליפות בסרייה א' עם מילאן עונת 1961/1962
הערות שוליים

↑  "Ambrogio Pelagalli". worldfootball.net. HeimSpiel Medien. נבדק ב-23 באוגוסט 2019. {{cite web}}:  (עזרה)
↑  "Statistiche su Pelagalli Ambrogio" [Statistics on Ambrogio Pelagalli]. CarriereCalciatori.it (באיטלקית). נבדק ב-23 באוגוסט 2019. {{cite web}}:  (עזרה)
↑  "Ambrogio Pelagalli". Olympedia. נבדק ב-10 בדצמבר 2021. {{cite web}}:  (עזרה)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אמברוג'יו פלגאלי".
אלקטרוליט

אלקטרוליטים בתא גלווני
אלקטרוליט הוא כל חומר המכיל יונים חופשיים ופועל כמדיום מוליך חשמלי. בדרך כלל אלקטרוליטים הם יונים בתמיסה, ולכן ידועים גם בכינוי "תמיסות יוניות"; למרות זאת, קיימים גם אלקטרוליטים מותכים, ואלקטרוליטים מוצקים, כמו פולימרים מסוימים.
עקרונות

אלקטרוליטים הם בדרך כלל תמיסות של חומצה, בסיס או מלח. בנוסף, ישנם מספר גזים שיכולים לשמש כאלקטרוליטים, בתנאים של טמפרטורה גבוהה או לחץ נמוך. ניתן ליצור תמיסות אלקטרוליטיות גם באמצעות המסה של פולימרים ביולוגיים (כמו DNA או פוליפפטידים) או מלאכותיים (כמו סודיום פוליסטירן סולפונט), המכונים פוליאלקטרוליטים (אנ'), להם מספר קבוצות פונקציונליות טעונות. הממס בתמיסה יכול להיות מים, או ממסים אורגניים. כאמור, קיימים גם אלקטרוליטים מוצקים.
האלקטרוליט יכול להיות מרוכז או מהול, בהתאם לריכוז היונים בתמיסה. אם חלק גדול מהמומס מתפרק בתמיסה ליונים חופשיים, האלקטרוליט "חזק"; אם רוב המומס לא מתפרק - זהו אלקטרוליט "חלש". ניתן לנצל את תכונות האלקטרוליט בתהליכי אלקטרוליזה, להפקת יסודות כימיים ותרכובות כימיות בתמיסה.
אלקטרוכימיה

כאשר מציבים אלקטרודות באלקטרוליט ויוצרים הפרש מתח חשמלי, האלקטרוליט יוליך זרם חשמלי. אלקטרונים בודדים אינם יכולים לעבור דרך האלקטרוליט; במקום זאת, מתרחשת תגובה כימית בקתודה, המכלה אלקטרונים, ובמקביל תגובה כימית באנודה, בה מתווספים אלקטרונים לאנודה. כתוצאה, מתפתח מטען חשמלי שלילי באלקטרוליט סביב הקתודה, וחיובי סביב האנודה. היונים באלקטרוליט נעים כדי לנטרל את הצטברות המטען, שלולא כן הייתה גורמת להפסקת הזרם החשמלי (הצטברות המטען הייתה מפעילה כוח נגדי לכוח המניע של תנועת האלקטרונים, הוא המתח החשמלי).
לדוגמה, בתמיסה של מלח בישול (נתרן כלוריד) במים, התגובה הקתודית תהיה:
וייפלט גז מימן; התגובה האנודית תהיה:
וייפלט גז חמצן.
יוני הנתרן הטעונים חיובית (+Na) ינועו לכיוון הקתודה, וינטרלו את המטען השלילי של יוני ההידרוקסיד (−OH) לידה; יוני הכלוריד הטעונים שלילית (−Cl) ינועו לכיוון האנודה וינטרלו את המטען החיובי של יוני ההידרוניום (+H) לידה.
ללא היונים של האלקטרוליט, המטענים יצטברו סביב האלקטרודות, ויאטו את מעבר הזרם; דיפוזיה של יוני הידרוניום והידרוקסיד מאלקטרודה אחת לשנייה לוקחת זמן ארוך יותר מתנועה של יוני המלח הרבים בתמיסה, אותם ניתן למצוא קרוב לשתי האלקטרודות.
במערכות אחרות, התגובות באלקטרודות עשויות לכלול את המתכות מהן עשויות האלקטרודות וגם את היונים של האלקטרוליט. אלקטרוליט שהיונים שלו אינם מגיבים כימית, אלא רק נעים למיסוך המטענים, נקרא "אלקטרוליט אינרטי" או "אלקטרוליט מסייע".
חשיבות פיזיולוגית

בפיזיולוגיה, היונים האלקטרוליטיים העיקריים הם נתרן (+Na), אשלגן (+K), סידן (2+Ca), מגנזיום (2+Mg), כלוריד (-Cl), פוספט (PO4-3), ומימן קרבונט (-HCO3).
כל צורות החיים המפותחות זקוקות לאיזון אלקטרוליטים בין הסביבה הפנים-תאית לסביבה החוץ-תאית. בפרט, חשובה השמירה על גרדיאנט אוסמוטי מדויק של האלקטרוליטים. גרדיאנטים אלה מווסתים את ההידרציה של הגוף, את חומציות הדם, ובעלי חשיבות עליונה לפעילות עצבית ושרירית. התפתחו כמה מנגנונים לבקרה מדויקת על ריכוז האלקטרוליטים השונים.
אלקטרוליטים יכולים להיכנס אל התא או לצאת ממנו בעזרת מבני חלבון מותאמים בממברנת התא, בשם תעלות יונים. לדוגמה, התכווצות שרירים תלויה בנוכחות יוני סידן, נתרן ואשלגן. אם רמות האלקטרוליטים הללו נמוכות מדי, השרירים עשויים להיות חלשים, או להתכווץ בצורה חזקה מדי.
הגוף מווסת את מאזן המלחים בעזרת הורמונים, כאשר הכליות משמשות לסילוק עודפי יונים. בבני אדם, ההומאוסטזיס האלקטרוליטי מבוקר בעזרת הורמונים כמו ADH, אלדוסטרון ו-PTH (הורמון המופרש על ידי הפאראתירואיד). חוסר איזון אלקטרוליטי קיצוני, כמו זה שנגרם במצבי התייבשות או הרעלת מים, עלול להוביל לסיבוכים לבביים או עצביים.
מדידה

מדידת אלקטרוליטים היא הליך אבחוני נפוץ, אותו מבצעים בבדיקת דם או שתן בעזרת כלים כמו אלקטרודה סלקטיבית. פיענוח הערכים המתקבלים תלוי מאוד בהיסטוריה הרפואית של הנבדק, ותלוי לעיתים קרובות בבדיקת תפקוד כליות. האלקטרוליטים הנמדדים ביותר הם נתרן ואשלגן. מדידת כלוריד נעשית רק לעיתים רחוקות, פרט לפענוח בדיקת גזים בדם עורקי, כיוון שכלורידים קשורים ישירות לריכוז הנתרן. בדיקה נפוצה בשתן היא בדיקת משקל סגולי, המסייעת לזהות חוסר איזון אלקטרוליטי.
שימושים

ניתן למצוא אלקטרוליטים במתקנים אלקטרוניים רבים:
בסוללה חשמלית טיפוסית, משתמשים במתכות בעלות זיקה אלקטרונית שונה כאלקטרודות; האלקטרונים זורמים מאלקטרודה אחת לשנייה מחוץ לסוללה, ובתוכה המעגל החשמלי נסגר בעזרת יוני האלקטרוליט. כאן התגובות הכימיות מנצלות אנרגיה כימית האגורה באלקטרוליט.
בחלק מתאי הדלק, משתמשים באלקטרוליט מוצק או מוליך פרוטונים כדי לחבר את הלוחות חשמלית, אך לשמור על ההפרדה בין גזי החמצן והמימן.
במכלי ציפוי אלקטרוכימי, האלקטרוליט משקע מתכת על העצם אותו רוצים לצפות, וגם סוגר את המעגל החשמלי בינו לאלקטרודה השנייה.
בקבל אלקטרוליטי האפקט הכימי משמש ליצירת ציפוי דיאלקטרי (או מבודד חשמלי) דק ביותר, בעוד השכבה האלקטרוליטית משמשת כלוח קבל אחד.
קיימים מדי לחות בהם מודדים את לחות האוויר על ידי מדידת המוליכות של אלקטרוליט כמעט יבש לגמרי.
זכוכית חמה ומרוככת היא מוליך אלקטרוליטי; כאשר רוצים לשמור על הזכוכית במצב מותך, חלק מיצרני הזכוכית מעבירים בה זרם חשמלי חזק.
אריק סטנקילסון, מלך שוודיה

אריק סטנקילסון (בשוודית: Eric Stenkilsson;‏ מת ב-1067) היה מלך שוודיה מ-1066 ועד מותו. אריק היה בנו של סטנקיל, מלך שוודיה ולאחר מותו הוא נאבק במי שהיה קרוי "אריק הפגני", שהיה טוען לכתר. השניים נלחמו זה בזה ובסופו של דבר נהרגו שניהם. לא קיים מידע נוסף אודותיהם והיסטוריונים מתקופות מאוחרות יותר משערים שאריק סטנקילסון היה בנו הנוצרי של סטנקיל. המקורות היחידים בהם הם מוזכרים הם כתביו של הכרוניקן אדם מברמן, שנכתבו כעשרים שנה לאחר מותם, אך אין בנמצא מקורות כתובים בני זמנם שבהם הם מוזכרים.
לאחר מותם של אריק סנקילסון ואריק הפגני עלה לכס המלוכה השוודי בנו של סטנקיל, אלסטן סטנקילסון.
ארמניה אייר-קומפני

ארמניה אייר-קומפני היא חברת תעופה ארמנית שנוסדה ב-25 בנובמבר 2015, והחלה לפעול ב-21 באפריל 2016. החברה מפעילה טיסות לכ-7 יעדים בישראל, איראן, לבנון, רוסיה, גיאורגיה ויוון.
היסטוריה

החברה נוסדה ב-25 בנובמבר 2015 על ידי תַּמָּזּ גָּאִיַשְׁווִילִי ורוברט הבאנישיאן, אחרי שארמאוויה נכנסה לתהליכי פירוק והשעתה את כל טיסותיה.
פעילות החברה בישראל

החל מ-17 במאי 2017 מקיימת החברה 2 טיסות שבועיות מנמל התעופה הבינלאומי זוורטנוץ בירוואן לנמל התעופה בן-גוריון.
צי המטוסים

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| מטוסים | בשירות | בהזמנה | הנוסעים | הנוסעים | הנוסעים | הערות |
| מטוסים | בשירות | בהזמנה | J | Y | סה " כ | הערות |
| בואינג 737-500 | 1 | - | 12 | 104 | 116 |  |
| בואינג 737-700 | 1 | - | 12 | 120 | 132 | מוחכר לג'ורג'יאן איירווייז |
| סה"כ | 2 | - |  |  |  |  |
הערות שוליים

↑  השוודיות מחכות על החוף: חברת SAS תטוס מסטוקהולם לאילת, באתר וואלה, 20 באפריל 2017
↑  דני שדה, חברת התעופה הארמנית מתחילה לטוס לארץ, באתר ynet, 20 באפריל 2017
↑  "Our Fleet". Armenia Aircompany. נבדק ב-2016-11-02.
מטוס בואינג 737-500 של החברה
אמיל רתנאו

| --- | --- |

 לידה:  11 בדצמבר 1838 ברלין, ממלכת פרוסיה 
 פטירה:  20 ביוני 1915 (בגיל 76) ברלין, הקיסרות הגרמנית 
 מדינה:  ממלכת פרוסיה 
 מקום קבורה:  ברלין 
 מעסיק:  AEG 
 בן או בת זוג:  מתילדה רתנאו 
 צאצאים:  ולטר רתנאו
 פרסים והוקרה:  מדליית ההנצחה ע"ש גרשוף (1907) 
 
אמיל מוריץ רתנאו (11 בדצמבר 1838 – 20 ביוני 1915) היה יזם, תעשיין ומהנדס מכונות גרמני-יהודי. הוא היה דמות מובילה בתעשיית החשמל האירופית המוקדמת וייסד את חברת מוצרי החשמל AEG.
ראשית חייו

רתנאו נולד בברלין, למשפחת סוחרים יהודית עשירה. אביו מוריץ רתנאו, היה סוחר תבואות שעבר לברלין כדי להקים עסק. אמו, תרזה, הייתה בתו של יוזף ליברמן, איש עסקים נוסף שנמשך להזדמנויות הגדלות של בירת פרוסיה המתפתחת. אמיל היה קרוב במיוחד לאמו, שאותה ביקר בקביעות עד מותה ב-1894.
רתנאו הלך להתלמד בשלזיה, ועבד בחברה בבעלות משפחת ליברמן. לאחר ארבע וחצי שנים קיבל ירושה גדולה בעקבות מות סבו, יוסף ליברמן. ירושה זו איפשרה לו לקבל הכשרה טכנית בהנובר ובציריך, איתה הוא התקבל לעבוד כיועץ טכני במפעל הקטרים של אוגוסט בורסיג בברלין. עם זאת הוא לא נשאר שם זמן רב, ובילה זמן מה באנגליה והרחיב בה את ניסיונו. עם שובו לברלין, בשנת 1866 נשא לאישה את מטילדה נחמן, בתו של הבנקאי יצחק נחמן (1816–1870). עם הנדוניה שקיבל רכש יחד עם חבר ותיק מבית הספר מפעל מכונות קטן בברלין.
קריירה עסקית

למרות התנגדותו הראשונית, בעקבות שכנוע של הבנקים, רתנאו ושותפו למפעל הנפיקו את החברה בבורסה ב-1871. שנתיים לאחר מכן, התפוצצה הבועה הפיננסית שהתנפחה עקב הניצחון הפרוסי במלחמת צרפת-פרוסיה, ורתנאו עזב את החברה שנכנסה להליכי פירוק.
רתנאו יצא לסיור גדול במרכז ומזרח אירופה במהלכו ביקר בין השאר בתערוכות המדע של וינה, פילדלפיה ופריז. ב-1881, הוא השתתף בתערוכה הבינלאומית לחשמל בפריז וראה לראשונה את הנורה החשמלית של תומאס אלווה אדיסון. כשהבין את הפוטנציאל הטמון בחשמל, הוא רכש את הזכויות לייצור מוצרים המבוססים על הפטנטים של אדיסון, בסיוע של קבוצה בנקאית. בשנת 1883 הוא ייסד את "חברת אדיסון הגרמנית ליישומי חשמל" ( Deutsche Edison-Gesellschaft für angewandte Elektrizität ), ב-1887 שונה שמה ל-Allgemeine Elektrizitäts-Gesellschaft (חברת חשמל כללית) או בשמה המקוצר AEG. באותה שנה הצליח רתנאו להתנתק מחברת אדיסון האמריקאית ולהגדיל את הון החברה ל-12 מיליון מארק. הדויטשה בנק וארנסט ורנר פון סימנס הפכו לבעלי מניות בחברה. המדיניות הארגונית המרחיבה של רתנאו, שדגל בבינאום פתיחת שווקים ושיווק אגרסיבי, תרמה לעלייתה של AEG, כך שעד סוף המאה ה-19 היא כמעט עברה את סימנס כחברת החשמל המובילה עם כ-3,000 עובדים. הבנק יעץ לו לשתף פעולה עם מתחרהו ארנסט ורנר פון סימנס, ומכיוון ששניהם היו חסידי רעיון המונופול הם חתמו על חוזה נאמנות לפיו חברת סימנס תייצר ותמכור גנרטורים וAEG תבנה תחנות כוח ותניח כבלים.
ב-19 בפברואר 1884 חתמו רתנאו והשופט של ברלין על הסכם על חשמול העיר. רתנאו הסכים לממן את העסקה, ובתמורה החברה שלו הורשתה להניח קווי חשמל ברחובות הציבוריים. העיר קיבלה 10% מההכנסות עבור מתן אישורה, ותחנת הכוח הראשונה עלתה לרשת החשמל כדי להאיר את הז'נדארמנמארקט בלילה. מודל השותפות הברלינאי הפך לרב השפעה ברחבי האימפריה הגרמנית. פיטר בקר, מומחה לאנרגיה גרמני, כינה את השותפות הזו "השותפות הפרטית-ציבורית הראשונה של גרמניה".
מערכת היחסים של רתנאו ו-AEG עם סימנס התאפיינה יותר ויותר בעימות ותחרות במקום בשיתוף פעולה. כבר ב-1888 החל משא ומתן לפירוק הסכם שיתוף הפעולה בין החברות, והעימות הסלים למלחמת מחירים בכל התחומים לפני שהושג ניתוק ידידותי של יחסים חוזיים ב-1894. תערובת של שיתוף פעולה ותחרות בין החברות נותרה דומיננטית בשנים שלאחר מכן - למשל בתחום העברת ההודעות האלחוטיות לאחר שחברת Telefunken נוסדה כמיזם משותף של רתנאו וסימנס ביוזמתו של הקייזר וילהלם השני.
בשנת 1907 הקים רתנאו את אגד הכרייה הגרמני בדרום מערב אפריקה במה שהוא כיום נמיביה וגם הקים חברת מחקר לחקר בעיות השקיה.
ילדיו

אחד מבניו היה ולטר רתנאו, תעשיין, פוליטיקאי וכלכלן פרוגרסיבי שהחליף את אביו בניהול החברה ולאחר מכן גם כיהן כשר החוץ הגרמני בתקופת רפובליקת ויימאר, ונרצח על רקע אנטישמי בברלין ביוני 1922 על ידי ארגון הטרור הימני-קיצוני קונסול הארגון. לאמיל רתנאו היה בן נוסף בשם אריך רתנאו ובת בשם אדית אנדרי.
הערות שוליים

1 2 3 4  Volkov, Shulamit (2012). Walther Rathenau : the life of Weimar's fallen statesman. New Haven: Yale University Press. ISBN 9780300144314
1 2 3  Florian Opitz (27 באוקטובר 2014). "Akte D (3) - Die Macht der Stromkonzerne". Das Erste (בגרמנית). ARD. אורכב מ-המקור ב-29 באוקטובר 2014. נבדק ב-29 באוקטובר 2014. {{cite news}}:  (עזרה)
↑  "Namibia Virtual Jewish History Tour". Jewish Virtual Library. נבדק ב-2021-12-04.
| --- | --- |
בקרת זהויות :  NLI: 987007267084005171  PLWABN: 9810653633405606  GND: 118598422  ISNI: 0000 0000 6675 6012  LCCN: n90715534  NTA: 181594137  RKD: 391180  SUDOC: 069474028  VIAF: 20473040   WorldCat (עם VIAF): 20473040 
מניית "חברת אדיסון הגרמנית ליישומי חשמל", שהונפקה ב-20 במאי 1883, חתומה על ידי מייסדה אמיל רתנאו
אליפות אירופה בשחייה 2018

אליפות אירופה בשחייה נערכה בגלאזגו, אדינבורו ובלוך לומונד סקוטלנד מה-3 באוגוסט, ועד ה-12 באוגוסט 2018. תחרויות השחייה והשחייה צורנית נערכו בגלאזגו, תחרויות הקפיצה למים נערכו באדינבורו ותחרויות השחייה במים פתוחים נערכו בלוך לומונד.
שחייה > שערורייה

ב-5 באוגוסט התברר שהייתה בעיה בשעון האלקטרוני במשחים שנערכו יום קודם, ולכן בשלושה משחים התוצאות הסופיות היו איטיות ב-0.1 שניות, כולל שיא העולם שקבע אדם פיטי במשחה ל-100 מטר חזה ששונה מ-57.00 שניות ל-57.10 שניות. משחים נוספים שהתוצאות שונו ב-0.1 שניות היו במשחה הגמר ל-800 מטר חופשי לנשים ובמשחה הגמר ל-100 מטר פרפר לנשים. התשובות של הוועדה המארגנת לבעיה עדיין לא הניחו את הדעת.
שחייה > שיאי עולם

4 באוגוסט;
אדם פיטי (בריטניה בריטניה) קבע במשחה ל-100 מטר חזה שיא עולם חדש של 57.10 שניות
קלימנט קולסניקוב (רוסיה רוסיה) קבע במשחה ל-50 מטר גב שיא עולם חדש של 24.00 שניות
שחייה > שיאי אירופה

6 באוגוסט;
אנטון צ'ופקוב (רוסיה רוסיה) קבע במשחה ל-200 מטר חזה שיא אירופה חדש של 2:06.80 דקות
8 באוגוסט;
יבגני רילוב (רוסיה רוסיה) קבע במשחה ל-200 מטר גב שיא אירופה חדש של 1:53.36 דקות
שחייה > שחייניות מצטיינות

שרה שסטרם (שוודיה שוודיה) זכתה ב-4 מדליות זהב אישיות
יוליה יפימובה (רוסיה רוסיה) זכתה ב-5 מדליות, 4 זהב (3 אישיות) ו-1 כסף
סימונה קואדרלה (איטליה איטליה) זכתה ב-3 מדליות זהב אישיות
שחייה > שחיינים מצטיינים

קלימנט קולסניקוב (רוסיה רוסיה) זכה ב-6 מדליות, 3 זהב (2 אישיות), 2 כסף ו-1 ארד וקבע שיא עולם
אדם פיטי (בריטניה בריטניה) זכה ב-4 מדליות זהב, מהן 2 אישיות וקבע שיא עולם